Document ID: /roh_data/filtered/swiss_laws_in_ROHinterleaved.jsonl.gz/9847

This text was translated from DE into Rumantsch Grischun.

Das Pfandrecht belastet die Pfandsache mit Einschluss der Zugehör. Die natürlichen Früchte der Pfandsache hat der Gläubiger, wenn es nicht anders verabredet ist, an den Eigentümer herauszugeben, sobald sie aufhören, Bestandteil der Sache zu sein. Früchte, die zur Zeit der Pfandverwertung Bestandteil der Pfandsache sind, unterliegen der Pfandhaft.

Il dretg da pegn engrevgescha la chaussa e sias parts accessoricas. Ils fritgs natirals da la chaussa impegnada sto il creditur restituir al proprietari, uschespert ch’els na furman betg pli ina part integrala da la chaussa, nun ch’i dettia ina cunvegna cuntraria. Fritgs, ch’èn ina part integrala dal pegn il mument che quel vegn realisà, èn suttamess a la garanzia ipotecara.